
ΣΧΟΛΙΚΗ ΜΟΝΑΔΑ:
ΤΜΗΜΑ:
ΟΝΟΜ/ΝΥΜΟ:
Πορεία εργασίας
 Πρακτικό μέρος (από) συναρμολόγησης ΗΥ
Θα αποσυναρμολογήσετε και έπειτα θα συναρμολογήσετε έναν ΗΥ, χωρίς κουτί,  και έπειτα θα εγκαταστήσετε λειτουργικό σύστημα σε αυτό, ακολουθώντας την πορεία που περιγράφεται παρακάτω. Γενικά να θυμόσαστε:
 Η εκτέλεση μιας τέτοιας άσκησης όπως η (από)συναρμολόγηση ενός PC είναι αρκετά εύκολη, όταν τηρούμε κάποιους κανόνες:
· Γνωρίζουμε την κάθε ενέργεια που κάνουμε, αν όχι ρωτάμε.
· Είμαστε συγκεντρωμένοι στο αντικείμενο της άσκησης.
· Γνωρίζουμε ότι η συναρμολόγηση δεν απαιτεί μυϊκή δύναμη, αλλά τεχνική.
· Η τακτοποίηση των υλικών, η μεθοδικότητα και οι προσεκτικές κινήσεις είναι η συνταγή για την πετυχημένη ολοκλήρωση της άσκησης.
· Σε γενικές γραμμές η αποσυναρμολόγηση είναι ευκολότερη αλλά για να ακολουθήσει επιτυχώς η συναρμολόγηση του ΗΥ, πρέπει να παρατηρήσουμε προσεκτικά τι και πώς αποσυναρμολογούμε. Αν κάτι νομίζουμε ότι δεν θα το θυμηθούμε, απλά το σημειώνουμε. 
Θυμόμαστε ότι το κάθε PC, θα χρησιμοποιηθεί και από την επόμενη ομάδα ή τάξη, άρα θα πρέπει να συνεχίσει να λειτουργεί.
1. Αφού βεβαιωθείτε ότι στην μητρική είναι τοποθετημένα:
· Επεξεργαστής και σύστημα ψύξης και συνδεδεμένος ο ανεμιστήρας.
· Μνήμη RAM.
· Κάρτα γραφικών (αν δεν έχει onboard).
Τότε,
· Συνδέστε τον σκληρό δίσκο.
· Συνδέστε το πληκτρολόγιο και το ποντίκι.
· Συνδέστε την  οθόνη.
· Συνδέστε το τροφοδοτικό και δώστε τις κατάλληλες τροφοδοσίες σε όλα τα παραπάνω.
· «Ανάψτε» τον ΗΥ. Αν δεν ανάβει προσπαθήστε να βρείτε τη αιτία και να την αποκαταστήσετε.

2. Αφού κλείσετε τον ΗΥ, ξεκινήστε την αποσυναρμολόγησή του με την εξής σειρά:
· Αποσυνδέστε όλες τις παρεχόμενες τροφοδοσίες του τροφοδοτικού.
· Αποσυνδέστε τα περιφερειακά : σκληρό δίσκο, πληκτρολόγιο, ποντίκι, οθόνη και τακτοποιήστε τα.
· Βγάλτε, αν υπάρχει, την κάρτα γραφικών και όποια άλλη υπάρχει σε δίαυλο επέκτασης.    
· Βγάλτε την μνήμη RAM από την μητρική κάρτα.
· Αποσυνδέστε τον ανεμιστήρα του επεξεργαστή.
· «Ξεκουμπώστε» προσεκτικά το σύστημα ψύξης του επεξεργαστή.
· Αφαιρέστε τον επεξεργαστή. 
 Να τακτοποιήσετε σε μια άκρη του πάγκου όλα τα παραπάνω.
3. Να συναρμολογήσετε πάλι τον ΗΥ επαναλαμβάνοντας  αντίστροφα την διαδικασία του προηγούμενου βήματος (βήμα 2).
4. Ελέγξτε ότι ο ΗΥ «ανάβει» και έπειτα συνδέστε και το DVD ROM. 
5. Αφού ρυθμίσετε κατάλληλα το BIOS να εγκαταστήσετε μια έκδοση των Windows. Όταν ολοκληρωθεί η εγκατάσταση, να φροντίσετε να έχουν «φορτωθεί» οι απαραίτητοι οδηγοί του υλικού του ΗΥ σας.
6. Να γράψετε τις παρατηρήσεις σας για την όλη διαδικασία της άσκησης.  

